**Դե Յանգի թանգարան** (անգլ.՝ De Young Museum, կոչվում է նաև Young Memorial Museum և M.H. De Young Memorial Museum), գեղարվեստի թանգարան ԱՄՆ-ի Կալիֆոռնիա նահանգի Սան Ֆրանցիսկո քաղաքում՝ «Ոսկե դարպասներ» զբոսայգում. եղել է Սան Ֆրանցիսկո քաղաքի կերպարվեստի թանգարանի համալիր կառույցի կազմում։ Կրում է հիմնադրի՝ Մայքլ դե Յանգի անունը։

Թանգարանի հավաքածուն ներառում է 17-րդ դարից մինչև 21-րդ դարի ստեղծագործություններ՝ արտասահմանյան ժամանակակից արվեստ, մանածագործվածք, տարազներ, Աֆրիկայից, խաղաղօվկիանոսյան տարածաշրջանից, Հյուսիսային և Հարավային Ամերիկայից բերված ցուցադրանմուշներ։

Պատմություն
-----------

Թանգարանը բացվել է 1895 թվականի մարտի 24-ին որպես Սան Ֆրանցիսկո քաղաքում անցկացվող «California Midwinter International Exposition» ցուցահանդեսի շարունակություն։ 1906 թվականի երկրաշարժի ժամանակ շենքը լուրջորեն վնասվել է, և թանգարանը մեկուկես տարի փակվել է վերանորոգման համար։ Թանգարանի մշտական զարգացման պատճառով նոր տարածքների անհրաժեշտություն է առաջացել՝ բավարարելու այցելուների աճող հոսքը։ Մայքլ դե Յանգը արձագանքել է այդ տենդենցին և պլանավորել է նոր շենք, որն իր ենթադրությամբ պիտի գոյատևեր մինչև 20-րդ դարը։ 1915 թվականին Պանամա-Խաղաղօվկիանոսյան միջազգային ցուցահանդեսի ճարտարապետ-կոորդինատոր Louis Christian Mulgardt-ը շենքին տվել է պլատերեսկո ոճի տեսք։

Թանգարանի նոր կառույցը ավարտվել է 1919 թվականին, և դե Յանգը այն հանձնել է քաղաքային այգուն։ 1921 թվականին դե Յանգը որոշ տարրեր է ավելացրել թանգարանի ճարտարապետությանը, և թանգարանն այդ տեսքով պահպանվել է մինչև 2001 թվականը։ Թանգարանը, որի ստեղծման գործում մեծ ջանքեր է ներդրել դե Յանգը, կոչվել է Մայքլ դե Յանգի հուշահամալիր։ 1920 թվականին և 1940 թվականին շենքը որոշ փոփոխությունների է ենթարկվել, այդ թվում և Խաղաղ օվկիանոսից փչող աղի օդի պատճառով։

1989 թվականի Լոմա- Պրիետա երկրաշարժի պատճառով թանգարանի շենքը լուրջ վնասներ է կրել, և 2005 թվականին նոր շենք է կառուցվել։ Լողավազանի մոտ տեղադրված ծաղկամաններն ու սֆինքսները դե Յանգի հին շենքի մնացած միակ բնօրինակներն են։ Շենքի դիմացի արմավենիները նույնությամբ պահպանվել են։

2014 թվականից թանգարանի տնօրենը Քոլին Բեյլին է։

Պատկերասրահ
-----------

* Հայկ Բադիկյան․ «Կալիֆոռնիացի Հելենը», 1927 թվականՀայկ Բադիկյան․ «Կալիֆոռնիացի Հելենը», 1927 թվական
* Հույն կնոջ քանդակՀույն կնոջ քանդակ
* Էժեն Կոռնյու․ «Ջորջ Վաշինգտոն»Էժեն Կոռնյու․ «Ջորջ Վաշինգտոն»
* Արթուր Փութնամ․ «Սֆինքս»Արթուր Փութնամ․ «Սֆինքս»
* Ֆրանկլին Սիմոնս․ «Պենելոպե»Ֆրանկլին Սիմոնս․ «Պենելոպե»
* Ուինսլոու Հոմեր․ «Ալբերտ Փոստ»Ուինսլոու Հոմեր․ «Ալբերտ Փոստ»
* Ժակ Կուրտուա․ «Ճակատամարտից հետո»Ժակ Կուրտուա․ «Ճակատամարտից հետո»
* Իսթման Ջոնսոն․ «Բրաունների ընտանիքը»Իսթման Ջոնսոն․ «Բրաունների ընտանիքը»
* ՄոմակալՄոմակալ
* Ասպանդակ կնոջ համարԱսպանդակ կնոջ համար
* Աթոռ, 1840-1850 թվականներԱթոռ, 1840-1850 թվականներ
* Զարդասեղան, 1750-1790 թվականներԶարդասեղան, 1750-1790 թվականներ
* ԼամպԼամպ
* Հյուրասենյակի սեղանՀյուրասենյակի սեղան
* ԺամացույցԺամացույց
* ԾաղկամանԾաղկաման
* ԱփսեԱփսե
* Կնոջ արձանիկ, Մեքսիկա, մ․թ․ա 1300-1200 թվականներԿնոջ արձանիկ, Մեքսիկա, մ․թ․ա 1300-1200 թվականներ
* Նստած տղամարդու և կնոջ արձանիկներ, Մեքսիկա, 2-րդ դարՆստած տղամարդու և կնոջ արձանիկներ, Մեքսիկա, 2-րդ դար
* Մայաների ժամանակաշրջանի ծաղկամանՄայաների ժամանակաշրջանի ծաղկաման

Տես նաև
-------

* Գեղարվեստի պալատ (Սան Ֆրանցիսկո)
* Սան Ֆրանցիսկոյի ժամանակակից արվեստի թանգարան

Ծանոթագրություններ
------------------

1. 1 2  archINFORM (գերմ.) — 1994.
2. ↑
3. ↑  Visitor Figures 2015 // *The Art Newspaper* — 2016. — Iss. 278. — ISSN 0960-6556
4. ↑  Art's most popular: Exhibition and museum visitor figures 2021 // *The Art Newspaper* — 2022. — ISSN 0960-6556

Արտաքին հղումներ
----------------

* Официальный сайт (անգլ.)
* МУЗЕЙ ДЕ ЯНГ Արխիվացված 2017-04-20 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դե Յանգի թանգարան» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BAV: ADV11438859, ADV10133496 · BNE: XX5153321 · BNF: 14533099t · CiNii: DA04630907 · GND: 610242-6 · ISNI: 0000000121780745 · LCCN: n80051192 · NKC: kn20111011004 · NLA: 36545926 · SUDOC: 118031368 · VIAF: 202781784 · ULAN: 500308558 · WorldCat VIAF: 202781784 |

 |

 |